
Eiríks saga rauða er áðr út gefin í „Grönlands 
historiske Mindesmærker“, í „Antiqvitatis Americanæ“, 
í Flateyjarbók og Hauksbók. 

Í Hauksbók er sagan lengri enn hér, því þar er frá- 
sögnin öll um Vínlands fundinn í einu lagi. Enn með 
því að saganer ekki rétt nefnd Eríks saga rauða, 
af því að hann kemr lítt við söguna, og aðrir miklu 
meira, eins og Þorfinnr karlsefni, hefir hér verið farið 
eftir Flateyjarbók, sem hefir þáttinn af Eiríki út af fyrir 
sig, enn Þorfinns saga karlsefnis er prentuð bér sér Í lagi. 
Enda hefir ná kafli sógunnar verið kallaðr því nafni um 
langan aldr. 

Eiríks saga og Þorfinns munu vera ritaðar snemma á 
18. öld. 

Aftan við Eiríkssögu er hér prentaðr Grænlendinga 
Þþáttr. Hann er talinn ekki eldri en frá 1300 og því yngri 
en sagan og ekki eins áreiðanlegr. 

Líklega eru sögur þessar um Vínlands fundinn ritaðar 
eftir sama handriti, sem nú er ekki til í upphafiegri 
mynd. og hafa því frásagnirnar ruglazt nokkuð, enn yfir- 
leitt mun þó mega ætla að rétt og skilmerkilega sé trá 
atburðunum sagt. 

Eríks saga rauða ok Grænlendinga þáttr. 





Þorvaldr hét maðr, son Ásvalds Úlfssonar, 
öxna-Þórissonar.  Þorvaldr ok Eiríkr hinn 
rauði son hans fóru af Jaðri til Íslands fyrir 
víga sakir. Þá var víða bygt Ísland. Þeir 
bjuggu fyrst at Dröngum á Hornströndum; 
þar andaðist Þorvaldr. Eiríkr fekk þá Þór- 
hildar dóttur Jörundar ok Þorbjargar knarrar- 
bringu, er þá átti Þorbjörn hiun haukdælski; 
réðst Eiríkr þá norðan ok bjó á Eiríksstöðum 
hjá Vatnshorni. Son Eiríks ok Þórhildar hét 
Leifr. Enn eftir víg Eyjólfs saurs ok hólm- 
göngu-Hrafns var Eiríkr gerr brott ór Hauka- 
dal. Fór hann vestr til Breiðafjarðar ok bjó 
í Öxney á Eiríksstöðum. Hann léði Þorgesti 
setstokka ok náði eigi; hann kallaði til; þaðan 
af gerðust deilur ok bardagar með þeim Þor- 
gesti, sem segir Í sögu Eiríks. Styrr Þor- 
grímsson veitti Eiríki at málum ok Eyjólfr ór 
Svíney, ok synir Brands ór Álftafirði ok Þor- 
björn Vífilsson, enn Þorgestlingum veittu synir 
Þórðar gellis ok Þorgeirr ór Hítardal. Eiríkr 
varð sekr á Þórsnesþingi; bjó SA þá skip 

sitt til hafs í Eiríksvági. Enn er hann var 
búinn, fylgdu þeir Styrr honum út um eyjar. 
Eiríkr sagði þeim, at hann ætlaði at leita lands 
þess, er Gunnbjörn son Úlfs kráku sá, er rak 
vestr um haf, þá er hann fann Gunnbjarnar- 
sker; kveðst hann aftr mundu leita til vina 
sinna, ef hann fyndi landit. Eiríkr sigldi undan 
Snæfellsjökli, hann fann landit, ok kom utan 
at því, þar sem hann kallaði Miðjökul; sá 
heitir nú Bláserkr. Hann fór þá þaðan suðr 
með landinu at leita ef þaðan væri byggjanda 
landit. Hann var hinu fyrsta vetr í Eiríksey, 
nær miðri hinni eystri bygð. Um várit eftir. 
fór bann til Eiríksfjarðar ok tók sér þar bústað. 
Hann fór þat sumar í hina vestri bygð og gaf 
víða örnefni. Hann var annan vetr í Hólmum við 
Hrafnsgnípu; enn hit þriðja sumarit fór hann 
til Íslands ok kom skipi sínu í Breiðafjörð. 
Hann kallaði landit, þat er hann hafði fundit, 
Grænland, því at hann kvað þat mundu fýsa 
menn þangat, er landit béti vel. Eiríkr var 
á Íslandi um vetrinn, enn um sumarit eftir fór 
hann at byggja landit. Hann bjó í Brattahlíð 
"í Eiríksfirði. Svá segja fróðir menn, at á því 
sama sumri, er Eiríkr rauði fór at byggja 
Grænland, þá fór hálfr fjórði tögr skipa ór 
Breiðáfirði ok Borgarfirði, enn fjórtán kvámust 
út þangat; sum rak aftr, enn sum týndust. 
Þat var fimtán vetrum fyrr enn kristni var 


OK GRÆNLENDINGA ÞÁTTR. 3 


lögtekin á Íslandi. Á því sama sumri fór utan 
Friðrekr biskup ok Þorvaldr Koðránsson. Þessir 
menn námu land á Grænlandi, er þá fóru út 
með Eiríki: Herjólfr Herjólfsfjörð, hann bjó á 
Herjólfanesi; Ketill Ketilsfjörð, Hrafn Hrafns- 
fjörð, Sölvi Sölvadal, Helgi Þorbrandsson Álfta- 
fjörð, Þorbjörn glóra Siglufjörð, Einarr Einars- 
fjörð, Hafgrímr Hafgrímsfjörð ok Vatnahverfi, 
Arnlaugr Arnlaugsfjörð; en sumir fóru til 
Vestribygðar. 

2. {Leifr hepni var skirðr). Þá er sextán vetr váru 
liðnir frá því er Eiríkr rauði fór at byggja Græn- 
land, þá fór Leifr son Eiríks utan af Grænlandi til 
Noregs; kom hann til Þrándheims um haustit, þá er 
Óláfr konungr Tryggvason var kominn norðan 
af Hálogalandi. Leifr lagði skipi sínu inn til 
Niðaróss, ok fór þegar á fund Óláfs konungs. 
Boðaði konungr trú honum sem öðrum heiðn- 
um mönnum, er á hans fund kómu; gekk kon- 
ungi þat auðveldlega við Leif; var hann þá 
skírðr ok allir skipverjar hans. Var Leifr með 
„konungi um vetrinn vel haldinn. 

ðe (Bjarni leitaði Grænlands).  Herjólfr var Bárðar- 
son Herjólfssonar. Hann var fænrdi Ing- 
ólfs landnámsmanns. Þeim Herjólfi gaf Ingólfr 
land á milli Vágs og Reykjaness. Herjólfr bjó 
fyrst á Drepstokki. Þorgerðr hét kona hans, 
enn Bjarni son þeira, ok var hann efnilegasti 
maðr. Hann fýstist utan þegar á unga aldri; 

varð honum bæði gott til fjár ok mannvirðing- 
ar, ok var sinn vetr hvárt utan lands eða með feðr 
sínum. Brátt átti Bjarni skip í förum; ok hinn 
síðasta vetr, er hann var í Noregi, þá brá Her- 
Jólfr til Grænlandsferðar með Eiríki ok brá 


búi sínu. Með Herjólfi var á skipi suðreyskr 


maðr kristinn, sá orti Hafgerðingadrápu. Þar 
er þetta stef í: 

Mínar bið ek munka reyni 

meinalaugan farar beina; 

heiðis haldi hárar foldar 

hallar dróttinn yfir mér stalli. 


Herjólfr bjó á Herjólfsnesi; hann var hinn 
göfgasti maðr.  Eiríkr rauði bjó í Brattahlíð. 
Hann var þar með mestri virðingu. ok lutu 
allir til hans. Þessi váru börn Eiríks: Leifr, 
Þorvaldr ok Þorsteinn, enn Freydís hét dóttir 
hans; hon var gift þeim manni, er Þorvarðr 


hét, ok bjoggu þan í Görðum, þar sem nú er“ 


biskupsstóll. Hon var svarri mikill, enn Þor- 
varðr var lítilmenni; var hon mjög gefin til 
fjár. Heiðit var fólk á Grænlandi í þann tima. 
Þat sama sumar kom Bjarni skipi sínu á Eyr- 
ar, ér faðir hans hafði brott siglt um várit. 
Þau tíðindi þóttu Bjarna mikil ok vildi eigi 


bera af skipi sínu. Þá spurðu hásetar hans, 


hvat er hann bærist fyrir; enn hann svarar, at 
hann ætlar að halda siðvenju sinni, ok þiggja 
af föður sínum vetrvist, — „ok vil ek halda 

skipinu til Grænlands, ef þér vilið mér fylgd 
veita“. Allir kváðust hans ráðum fylgja vilja. 
Þá mælti Bjarni: #„Óvitrleg mun þykja vár 
ferð, þar sem enginn vár hefir komit í Græn- 
landshaf“. Enn þó halda þeir nú í haf, þegar 
þeir váru búnir, ok sigldu þrjá daga, þar til 
er landit var vatnat, enn þá tók af byrinn oklagði 
á norrænur ok þokur, ok vissu þeir eigi hvert 
- at þeir fóru, ok skifti þat mörgum dægrum. 
Eftir þat sá þeir sól, ok máttu þá deila ættir. 
Vinda nú segl, ok sigla þetta dægr, áðr þeir 
sá land, ok ræddu um með sér, hvat landi þetta 
mun vera, enn Bjarni kvaðst hyggja, at þat 
mundi eigi Grænland Þeir spyrja hvárt hann 
vill sigla at þessu landi eðr eigi. „Þat er 
mitt ráð at sigla í nánd við landit“, segir hann, 
ok svá gera þeir, ok sá þat brátt, at fjallit 
var fjöllótt og skógi vaxit, ok smár hæðir 
á landinu, ok létu landit á bakborða, 
ok létu skaut horfa á land. Síðan sigla 
þeir tvau dægr áðr þeir sá land annat. 
Þeir spyrja, hvárt Bjarni ætlaði þat enn 
Grænland, hann kvaðst eigi heldr ætla þetta 
Grænland enn bit fyrra, — „því at jöklar eru 
mjök miklir sagðir á Grænlandi“. Þeir nálguðust 
brátt þetta land, ok sá þat vera slétt land 
ok viði vaxit. Þá tók af byr fyrir þeim. Þá 
ræddu hásetar þat, at þeim þótti þat ráð, at taka 
þat land; enn Bjarni vill þat eigi. Þeir þóttust 

bæði þurfa við ok vatn. „Af engu eru þér því 
óbirgir“, segir Bjarni; enn þó fekk hann af því 
nökkut ámæli af hásetum sínum. Hann bað þá 
vinda sevl, ok svá var gert, ok settu fram- 
stafn frá landi ok sigla í haf útsynnings byr 
þrjú dægr, ok sá þá landit þriðja; enn þat land 
var hátt ok fjöllótt, ok jökull á; þeir spyrja þá, 
ef Bjarni vildi at lendi láta þar, enn hann kveðst 
eigi þat vilja, — „því at mér lizt þetta land 
ógagnvænlegt“. Nú lægðu þeir eigi segl sitt, 
halda með landinu fram, ok sá at þat var ey- 
land; scttu enn stafn við því landi; ok heldu 
í haf hinn sama byr; enn veðr óx í hönd, 
ok bað Bjarni þá svifta, ok eigi sigla meira 
enn bæði dygði vel skipi þeira ok reiða; sigldu 
nú fjögr dægr. Þá sá þeir land hit fjórða. Þá 
spurðu þeir Bjarna, hvárt hann ætlaði þetta 
vera Grænland, eðr eigi. Bjarni svarar: „Þetta 
er líkast því, er mér er sagt frá Grænlandi; 
ok hér munu vér at landi halda.“ Svá gera 
þeir ok taka land undir einhverju nesi at kveldi 
dags; ok var þar bátr á nesinu; enn þar bjó 
Herjólfr, faðir Bjarna, á því nesi, ok af því 
hefir verit nafn tekit, ok er síðan kallat Her- 
jólfsnes. Fór Bjarni nú til föður síns, ok hætt- 
ir nú siglingu, ok er með föður sínum meðan 
Herjólfr lifði, ok síðan bjó hann þar eftir föð- 
ur sinn. 

Hér hefir Grænlendinga þátt. 

4. Þat er nú þessu næst, at Bjarni Her- 
jólfsson kom utan af Grænlandi á fund Eiríks 
jarls; ok tók jarl við honum vel. Sagði Bjarni 
frá ferðum sínum, er hann hafði lönd sét, ok 
þótti mönnum hann hafa verit óforvitinn, er 
hann hafði ekki at segja af þeim löndum, ok 
fekk hann af því nökkut ámæli. Bjarni gerð- 
ist hirðmaðr jarls, ok fór út til Grænlands um 
sumarit eftir. Var nú mikil umræða um landa- 
leitan. Leifr, son Eiríks rauða ór Brattahlíð, 
fór á fund Bjarna Herjólfssonar, ok keypti 
skip af honum, ok réð til háseta, svá at þeir 
váru hálfr fjórði tögr manna saman. Leifr bað 
föður sinn Eirík, at hann mundi enn fyrir vera 
förinni. Eiríkr taldist heldr undan, kvaðst þá 
vera bniginn í aldr, ok kvaðst minna mega 
við vási öllu enn var. Leifr kveðr hann enn 
mundi mestri heill stýra af þeim frændum; ok 
þetta lét Eiríkr eftir Leifi, ok ríðr heiman, þá 
er þeir eru at því búnir; ok var þá skamt at 
fara til skipsins. Drepr hestrinn fæti, sá er Ei- 
ríkr reið, ok fell hann af baki, ok lestist fótr 
hans. Þá mælti Eirikr: „Ekki mun mér ætlat 
at finna lönd fleiri enn þetta, er nú byggjum 
vér; munu vér nú ekki lengr fara allir samt. 
Fór Eiríkr heim í Brattahlíð, enn Leifr réðst til 
skips, ok félagar hans með honum, hálfr fjórði 
tögr manna. Þar var suðrmaðr einn.i ferð, er 

Tyrker hét. Nú bjuggu þeir skip sitt ok sigldu 
í haf, þá er þeir váru búnir, ok fundu þá þat 
land fyrst, er þeir Bjarni fundu síðast. Þar 
sigla þeir at landi, ok köstuðu akkerum, ok 
skutu báti, ok fóru á land, ok sá þar eigi gras. 
Jöklar miklir váru alt hit efra, enn sem ein 
hella væri alt til jöklanna frá sjónum, ok sýnd- 
ist þeim þat land vera gæðalaust. Þá mælti 
Leifr: „Eigi er oss nú þat orðit um þetta land 
sem Bjarna, at vér hafim eigi komit á landit; 
nú mun ek gefa nafn landinu, ok kalla Hellu- 
land“. Síðan fóru þeir til skips. Eftir þetta 
sigla þeir í haf ok fundu land annat; sigla enn at 
landi, kasta akkerum, skjóta síðan báti, ok 
ganga á landit. Þat land var slétt ok skógi 
vaxit, ok sandar hvítir viða, þar sem þeir fóru, 
ok ósæbratt. Þá mælti Leifr: „Af kostum 
skal þessu landi nafn gefa, ok kalla Markland“; 
fóru síðan ofan aftr til skips sem fljótast. Nú 
sigla þeir þaðan í haf landnyrðingsveðr, ok váru 
úti tvau dægr, áðr þeir sá land, ok sigldu at 
landi, ok kómu at ey einni, er lá norðr af land- 
inu, ok gengu þar upp, ok sást um í góðu 
veðri, ok funda þat at dögg var á grasinu, ok 
varð þeim þat fyrir, at þeir tóku höndum sín- 
um í döggina, ok brugðu í munn sér, ok þótt- 
ust ekki jafnsætt kent hafa, sem þat var. Síð- 
an fóru þeir til skips síns, ok sigldu í sund 
þat, er lá milli eyjarinnar ok ness þess, er norðr 

gekk af landinu; stefndu í vestrætt fyrir nesit. 
Þar var grunnsævi mikit at fjöru sjávar; ok 
stóð þá uppi skip þeira, ok var þá langt til sjávar 
at sjá frá sk:pinnu. Enn þeim var svá mikil 
forvitni á at fara til landsins, at þeir nentu 
eigi þess at bíða, at sjór felli undir skip þeira, 
ok runnu til lands, þar er á ein fell ór vatni 
einu; enn þegar sjýúr fell undir skip þeira, þá 
tóku þeir bátinn, ok raru til skipsins, ok fluttu 
þat upp í ána, síðan í vatnit. ok köstuðu þar 
akkerum, ok báru af skipi húðföt sín, ok gerðu 
þar búðir; tóku þat ráð síðan, at búast þar um 
þann vetr ok gerðu þar hús mikil. Hvárki 
skorti þar lax í ánni né í vatninu, ok stærra 
lax enn þeir höfðu fyrr sét. Þar váru svá 
góðir landskostir, at því er þeim sýndist, at 
þar mundi engi fénaðr fóðr þurfa á vetrum; 
þar kómu engi frost á vetrum; ok lítt rénuðu 
þar grös. Meira var þar jafndægri enn á Græn- 
landi eða Íslandi; sól hafði þar eyktar stað ok 
dagmála stað um skamdegi. Enn er þeir höfðu 
lokit húsagerð sinni, þá mælti Leifr við förn- 
neyti sitt: „Nú vil ek skifta láta liði váru í 
tvá staði, ok vil ek kanna láta landit; ok skal 
helmingrliðs vera við skála heima, enn annarr 
helmingr skal kanna landit, ok fara eigi lengra 
enn þeir komi heim at kveldi, ok skilist eigi. 
Nú gerðu þeir svá um stund. Leifr gerði ým- 
ist, at hann fór með þeim eðr var heima at 

skála. Leifr var mikill maðr ok sterkr, manna 
skörulegastr at sjá, vitr maðr ok góðr hófsmaðr 
um alla hluti. 

5.  (Leifr hinn hepni fann menn í skeri á hafi). Á einhverju 
kveldi bar þat til tíðinda, at manns var vant 
af liði þeira, ok var þat Tyrker suðrmaðr. 
Leifr kunni því stórilla, því at Tyrker hafði 
lengi verit með þeim feðgum, ok elskat mjög 
Leif í barnæsku ; taldi Leifr nú mjök á hendr 
förunautum sínum, ok bjóst til ferðar, at leita 
hans, ok tólf menn með honum. Enn er þeir 
váru skamt komnir frá skála, þá gekk Tyrker 
á móti þeim, ok var honum vel fagnat. Leifr 
fann þat brátt, at fóstra hans var skapfátt; 
hann var brattleitr ok lauseygr, smáskitlegr í 
andliti, lítill vexti ok vesallegr, enn íþróttamaðr 
á alls konar hagleik. Þá mælti Leifr til hans: 
„Hví varstu svá seinn, fóstri minn, ok frískili 
föruneytinu“. Hann talaði þá fyrst lengi á 
þýzku og skaut marga vega augunum, ok 
gretti sik; enn þeir skildu eigi, hvat er hann 
sagði. Hann mælti þá á norrænu, er stund 
leið: „Ek var genginn eigi miklu lengra, enn 
þó kann ek nökkur nýnæmi at segja; ek fann 
vínvið ok vínber“. „Mun þat satt? fóstri minn“, 
kvað Leifr. „At vísu er þat satt, kvað bann, 
„því at ek var þar fæddr, er hvárki skorti 
vínvið né vínber“. Nú sváfu þeir af þá nátt, 
enn um morguninn mælti Leifr við háseta sína: 

„Nú skal hafa tvennar sýslur fram, ok skal 
sinn dag hvárt lesa vínber, eða höggva vínvið 
ok fella mörkina, svá at þat verði farmr til 
skips míns“, — ok þetta var ráðs tekit. Svá 
er sagt, at eftirbátr þeira var fyldr af vínber- 
Jjum. Nú var höggvinn farmr á skipit. Ok er 
várar, þá bjuggust þeir ok sigldu burt, ok gaf 
Leifr nafn landinu eftir landkostum, ok kallaði 
Vínland. Sigla nú síðan í haf, ok gaf þeim vel 
byri, þar til er þeir sá Grænland, ok fjöll und- 
ir jöklum. Þá tók einn maðrtil máls ok mælti 
við Leif: „Hví stýrir þú svá mjök undir veðr 
skipinu?“ Leifr svarar: „Ek hygg at stjórn 
minni, enn þó enn at fleira, eðr hvat sjái þér 
til tíðinda?“ Þeir kváðust ekki sjá þat er tíð- 
indum sætti. „Ek veit eigi“, segir Leifr, 
„hvárt ek sé skip eðr sker“. Nú sjá þeir ok 
kváðu sker vera. Hann sá því framar enn 
þeir, at hann sá menn í skerinu. „Nú vil ek, 
at vit beitim undir veðrit“, segir Leifr, „svá 
at vér náum til þeira, ef menn eru þurftugir at 
ná várum fundi, ok er nauðsyn á at duga þeim; 
enn með því at þeir sé eigi friðmenn, þá eig- 
um vér allan kost undir oss, enn þeir ekki und- 
ir sér“. Nú sækja þeir undir skerit, ok lægðu 
segl sitt, ok köstuðu akkerum ok skutu litlum 
báti öðrum, er þeir höfðu haft með sér. Þá 
spurði Tyrker, hverr þar réði fyrir liði. Sá 
kveðst Þórir heita, ok vera norrænn maðr að 

skála. Leifr var mikill maðr ok sterkr, manna 
skörulegastr at sjá, vitr maðr ok góðr hófsmaðr 
um alla hluti. 

á alls konar bagleik. Þá mælti Leifr til hans: 
„Hví varstu svá seinn, fóstri minn, ok frískili 
föruneytinu“. Hann talaði þá fyrst lengi á 
þýzku og skaut marga vega augunum, ok 
gretti sik; enn þeir skildu eigi, hvat er hann 
sagði. Hann mælti þá á norrænu, er stund 
leið: „Ek var genginn eigi miklu lengra, enn 
þó kann ek nökkur nýnæmi at segja; ek fann 
vínvið ok vínber“. „Mun þat satt? fóstri minn“, 
kvað Leifr. „At vísu er þat satt, kvað bann, 
„því at ek var þar fæddr, er hvárki skorti 
vínvið né vínber“. Nú sváfu þeir af þá nátt, 
enn um morguninn mælti Leifr við háseta sína: 

„Nú skal hafa tvennar sýslur fram, ok skal 
sinn dag hvárt lesa vinber, eða höggva vinvið 
ok fella mörkina, svá at þat verði farmr til 
skips míns“, — ok þetta var ráðs tekit. Svá 
er sagt, at eftirbátr þeira var fyldr af vínber- 
jum. Nú var höggvinn farmr á skipit. Ok er 
várar, þá bjuggust þeir ok sigldu burt, ok gaf 
Leifr nafn landinn eftir landkostum, ok kallaði 
Vínland. Sigla ná síðan í haf, ok gaf þeim vel 
byri, þar til er þeir sá Grænland, ok fjöll und- 
ir jöklum. Þá tók einn maðrtil máls ok mælti 
við Leif: „Hví stýrir þú svá mjök undir veðr 
skipinu?“ Leifr svarar: „Ek hygg at stjórn 
minni, enn þó enn at fleira, eðr hvat sjái þér 
til tíðinda?“ Þeir kváðust ekki sjá þat er tíð- 
indum sætti. „Ek veit eigi“, segir Leifr, 
„hvárt ek sé skip eðr sker“. Nú sjá þeir ok 
kváðu sker vera. Hann sá því framar enn 
þeir, at hann sá menn í skerinu. „Nú vil ek, 
at vit beitim undir veðrit“, segir Leifr, „svá 
at vér náum til þeira, ef menn eru þurftugir at 
ná várum fundi, ok er nauðsyn á at duga þeim; 
enn með því at þeir sé eigi friðmenn, þá eig- 
um vér allan kost undir oss, enn þeir ekki und- 
ir sér“. Nú sækja þeir undir skerit, ok lægðu 
segl sitt, ok köstuðu akkerum ok skutu litlum 
báti öðrum, er þeir höfðu haft með sér. Þá 
spurði Tyrker, hverr þar réði fyrir liði. Sá 
kveðst Þórir heita, ok vera norrænn maðr að 

kyni: „Eða hvert er þitt nafn?“ Leifr segir 
tilsín. „Ertu son Eiríks rauða ór Brattahlíð ?“ 
segir hann. Leifr kvað svá vera. „Nú vil ek“, 
segir Leifr, „bjóða yðr öllum á mitt skip, ok 
fémunum þeim. er skipit má við taka. „Þeir 
þágu þann kost, ok sigldu síðan til Eiríksfjarð- 
ar með þeim farmi, þar til er þeir kómu til 
Brattahlíðar. Báru farminn af skipi. Síðan 
bauð Leifr Þóri til vistar með sér, ok Guðríði 
konu hans. ok þremr mönnum öðrum, enn fekk 
vistir öðrum hásetum. bæði Þóris ok sínum fé- 
lögum. Leifr tók fimtán menn ór skerinu. 
Hann var síðan kallaðr Leifr hinn hepni. Leifi 
varð nú bæði gott til fjár ok mannvirðinga. 
Þann vetr kom sótt mikil í lið Þóris, ok and- 
ist hann Þórir ok mikill hluti liðs hans. Þann 
vetr andaðist ok Eiríkr rauði. Nú var umræða 
mikil um Vínlandsför Leifs, ok þótti Þorvaldi 
bróður, hans of óvíða kannat hafa verit landit. Þó 
mælti Leifr við Þorvald: „Þú skalt fara með skip 
mitt, bróðir, ef þú vilt, til Vinlands; ok vil ek þá 
at skipit fari áðr eftir viði þeim er Þórir átti 
á skerinu -— ok svá var gert. 

6. (Þorvaldr fór til Vínlands). Nú bjóst Þorvaldr til 
þeirar ferðar með þrjátigi manna, með um- 
ráði Leifs bróður síns. Síðan bjuggu þeir skip 
sitt, ok heldu í haf, ok er engi frásögn um 
ferð þeira fyrr enn þeir kómu til Vínlands til 
Leifs búða ok bjoggu þar um skip sitt, ok 

sátu um kyrt þann vetr, ok veiddu fiska til 
matar sér. Enn um várit mælti Þorvaldr, at 
þeir skyldu búa skip sitt ok skyldi eftirbátar skip- 
sins, ok nokkurir menn með, fara fyrir vestan 
landit, ok kanna þar um sumarit. Þeim sýnd- 
ist landit fagrt ok skógótt, ok skamt milli 
skógar og sjóvar, ok hvítir sandar. Þar var 
eyjótt mjök ok grunnsævi mikit. Þeir fundu 
hvergi manna vistir né dýra; enn í ey einni 
vestarlega fundu þeir kornhjálm af tré. Eigi 
fundu þeir fleiri mannaverk, ok fóru aftr ok 
kómu til Leifsbúða at hausti. Enn at sumri 
öðru fór Þorvaldr fyrir austan með kaupskipit, 
ok hit nyrðra fyrir landit. Þá gerði at þeim 
veðr hvast fyrir andnesi einu, ok rak þá þar 
upp, ok brutu kjölinn undan skipinu, ok höfðu 
þar langa dvöl ok bættu skip sitt. Þá mælti 
Þorvaldr við förunauta sína: „Nú vil ek at 
vér reisum hér upp kjölinn á nesinu ok köll- 
um Kjalarnes“. — Ok svá gerðu þeir. Síðan 
sigldu þeir þaðan í braut ok austr fyrir landit, 
ok inn í fjarðarkjafta þá er þar váru næstir, 
ok at höfða þeim er þar gekk fram. Hann 
var allr skógi vaxinn. Þá leggja þeir fram 
skip sín í lægi, ok skjóta bryggjum á land, ok 
gengr Þorvaldr þar á land upp með alla föru- 
nauta sína. Hann mælti þá: „Hér er fagrt, 
ok hér vilda ek bæ minn reisa“. Ganga síð- 
an til skips, ok sjá á sandinum inn frá höfð- 

anum þrjár hæðir, ok fóru til þangat, ok sjá 
þar húðkeipa þrjá, ok þrjá menn undir hver- 
jum. Þá skiftu þeir liði sínu, ok höfðu hendr 
á þeim öllum nema einn komst á burt með 
keip sinn. Þeir drepa hina átta, ok ganga síð- 
an aftr á höfðann, ok sjást þar um, ok sjá 
inn í fjörðinn hæðir nökkurar, ok ætluðu þeir 
þat vera bygðir. Eftir þat sló á þá höfga svá 
miklum, at þeir máttu eigi vöku halda. ok 
sofna þeir allir. Þá kom kall yfir þá, svá at 
þeir vöknuðu allir svá; segir kallit: „Vaki 
þú Þorvaldr, ok alt föruneyti þitt, ef þú vill 
líf þitt hafa; ok far þú á skip þitt ok allir 
menn þínir, ok farit frá landi sem skjótast“. 
Þá fór innan eftir firðinum ótal húðkeipa, ok 
lögðn at þeim.  Þorvaldr mælti þá: „Vér 
skulum færa út á borð viígfleka, og verjast 
sem bezt, enn vega lítt í mót“. Svá gera 
þeir, en skrælingjar skutu á þá um stund, enn 
flýja síðan burt sem ákafast hverr sem mátti. 
Þá spurði Þorvaldr menn sína, ef þeir væru 
nökkut sárir; þeir kváðust eigi sárir vera. 
„Ek hefi fengit sár undir hendi“, segir hann 
„ok fló ör milli skipsborðsins ok skjaldarins 
undir hönd mér, ok er hér örin, enn mun 
mik þetta til bana leiða. - Nú ræð ek, at þér 
búit ferð yðra sem fljótast aftr á leið, enn þér 
skulut færa mik á höfða þann, er mér þótti 
byggilegastr vera; má þat vera, at mér hafi 

satt á munn komit, at ek mundi þar búa á 
um stund; þar skulu þér mik grafa, ok setja 
krossa at höfði mér ok at fótum, ok kallit 
þat Krossanes jafnan síðan“. Grænland var 
þá kristnat, enn þó andaðist Eiríkr rauði fyrir 
kristni. - Nú andaðist Þorvaldr, enn þeir gerðu 
alt, eftir því sem hann hafði mælt, ok fóru 
síðan, ok hittu þar förunauta sína, ok sögðu 
. hvárir öðrum slík tíðindi, sem vissu, ok bjoggu. 
þar þann vetr, ok fengu sér vínber ok vín- 
við til skipsins. Nú búast þeir þaðan um várit. 
eftir til Grænlands, ok kómu skipi sínu í 
Eiríksfjörð, ok kunnu Leifi at segja mikil 
tíðindi. 

4. (Þorsteinn Eiríksson andaðist í vestri bygð). Þat hafði 
 gerzt til tíðinda meðan á Grænlandi, at Þor- 
steinn í Eiríksfirði hafði kvángast ok fengit 
Guðríðar Þorbjarnardóttur, er átt hafði Þórir 
austmaðr, er fyrr var frá sagt. Nú fýstist 
Þorsteinn Eiríksson at fara til Vínlands eftir 
líki Þorvalds bróður síns ok bjó skip hit sama, 
ok valdi hann lið at afli ok vexti, ok hafði. 
með sér hálfan þriðja tug manna, ok Guðríði. 
konu sína, ok sigla í haf, þegar er þau eru. 
búin, ok ór landsýn.  Þan velkti úti alt sum- 
arit, ok vissu eigi hvar þau íóru. Ok er vika 
var af vetri, þá tóku þeir land í Lýsufirði á 
Grænlandi í hinni vestri bygð. Þorsteinn leit- 
aði þeim um vistir, ok fekk vistir öllum há- 

anum þrjár hæðir, ok fóru til þangat, ok sjá 

þú Þorvaldr, ok alt föruneyti þitt, ef þú vill 
líf þitt hafa; ok far þú á skip þitt ok allir 

Þá fór innan eftir firðinum ótal húðkeipa, ok 

sem bezt, enn vega lítt í mót“. Svá gera 
þeir, en skrælingjar skutu á þá um stund, enn 
flýja síðan burt sem ákafast hverr sem mátti. 
Þá spurði Þorvaldr menn sína, ef þeir væru 
nökkut sárir; þeir kváðust eigi sárir vera. 

„ok fló ör milli skipsborðsins ok skjaldarins 
undir hönd mér, ok er hér örin, enn mun 
mik þetta til bana leiða. Nú ræð ek, at þér 
búit ferð yðra sem fljótast aftr á leið, enn þér 
skulut færa mik á höfða þann, er mér þótti 
byggilegastr vera; má þat vera, at mér hafi 

þá kristnat, enn þó andaðist Eiríkr rauði fyrir 
kristni. - Nú andaðist Þorvaldr, enn þeir gerðu 
alt, eftir því sem hann hafði mælt, ok fóru 
síðan, ok hittu þar förunauta sína, ok sögðu 
- hvárir öðrum slík tíðindi, sem vissu, ok bjoggu 
þar þann vetr, ok fengu sér vínber ok vín- 
við til skipsins. Nú búast þeir þaðan um várit 
eftir til Grænlands, ok kómu skipi sínu í 
Eiríksfjörð, ok kunnu Leifi at segja mikil 
tíðindi. 

4. (Þorsteinn Eiríksson andaðist í vestri byrð). — Þat hafði 
gerzt til tíðinda meðan á Grænlandi, at Þor- 
steinn í Eiríksfirði hafði kvángast ok fengit 
Guðríðar Þorbjarnardóttur, er átt hafði Þórir 
austmaðr, er fyrr var frá sagt. Nú fyýstist 
Þorsteinn Eiríksson at fara til Vínlands eftir 
líki Þorvalds bróður síns ok bjó skip bit sama, 
ok valdi hann lið at afli ok vexti, ok hafði. 
með sér hálfan þriðja tug manna, ok Guðríði. 
konu sína, ok sigla í haf, þegar er þau eru 
búin, ok ór landsýn. Þau velkti úti alt sum- 
arit, ok vissu eigi hvar þau fóru. Ok er vika 
var af vetri, þá tóku þeir land í Lýsufirði á; 
Grænlandi í hinni vestri bygð. Þorsteinn leit- 
aði þeim um vistir, ok fekk vistir öllum há- 

setum sínum. Enn hann var vistlaus ok kona 
hans. Nú váru þau eftir at skipi tvau nökk- 
urrar nætr. Þá var enn ung kristni á Græn- 
landi. Þat var einn dag, at menn kómu at 
tjaldi þéira snemma; sá spurði, er fyrir þeim 
var, hvat manna væri í tjaldinu. Þorsteinn 
svarar: „Tveir menn“, segir hann, „eða hverr 
spyrr at?“ „Þorsteinn heiti ek, ok er ek kall- 
aðr Þorsteinn svartr; enn þat er erindi mitt 
“hingat, at ek vil bjóða ykkr báðum hjónunum 
til vistar til mín“. Þorsteinn kveðst vilja hafa 
umræði konu sinnar, enn hon bað hann ráða, 
ok nú játar hann þessu. „Þá mun ek koma 
eftir ykkur á morgin með eyki, því at mik 
skortir ekki til, að veita ykkr vist, enn fásinni 
er mikit með mér at vera, því at tvau eru vit 
þar hjón, því at ek em einþykkr mjök; annan 
sið hefi ek ok, enn þér hafit, ok ætla ek þann 
þó betra, er þér hafit“. Nú kom hann eftir 
þeim um morgininn með eyki, ok fóru þau 
með Þorsteini svarta til vistar, ok veitti hann 
þeim vel.  Guðríðr var sköruleg kona at sjá, 
„ok vitr kona, ok kunni vel at vera með ó- 
kunnum mönnum. Þat var snemma vetrar, 
at sótt kom í lið Þorsteins Eiríkssonar, ok 
önduðust þar margir förunautar hans. Þor- 
"steinn bað gera kistur at líkum þeira er önduð- 
ust, ok færa til skips, ok búa þar um, — „því 
„at ek vil láta flytja til Eiríksfjarðar at sumri 

öll líkin“. Nú er þess skamt að bíða, at sótt 
kemr í híbýli Þorsteins, ok tók kona hans 
sótt fyrst, er hét Grímhildr; hon var ákatlega 
mikil, ok sterk sem karlar, enn þó kom sóttin 
henni undir. Ok brátt eftir þat tók sóttina 
Þorsteinn Eiríksson, ok lágu þau bæði senn; 
ok andaðist Grímhildr, kona Þorsteins svarta. 
Enn er hon var dauð, þá gekk Þorsteinn fram 
ór stofunni eftir fjöl, at leggja á líkit. Guð- 
ríðr mælti þá: „Vertu litla hrið í brott, Þor- 
steinn minn“, segir hon; hann kvað svá vera 
skyldu. Þá mælti Þorsteinn Eiríksson: „Með 
undarlegum hætti er nú um húsfreyju vára, 
því at nú örglast hon upp við ölnboga, ok 
- Þokar fótum sínum frá stokki, og þreifar til 
skúa sinna“. Ok í því kom Þorsteinn bóndi 
inn, ok lagðist Grímhildr niðr í því, ok brak- 
aði þá í hverju tré í stofunni. Nú gerir Þor- 
steinn kistu at líki Grímhildar, ok færði í 
brott ok bjó um. Hann var bæði mikill maðr 
ok sterkr, ok þurfti hann þess alls áðr hann 
kom henni burt af bænum. Nú elnaði sóttin 
Þorsteini Eiríkssyni, ok andaðist hann. Guð- 
ríðr kona hans kunni því lítt. Þá váru þau 
öll í stofunni. —Guðríðr hafði setit á stóli 
frammi fyrir bekknum, er hann hafði legit á 
Þorsteinn bóndi hennar. Þá tók Þorsteinn 
bóndi Guðríði af stólinum í fang sér, ok settist í 
bekkinn annan með hana, gegnt líki ROK ok 

taldi um fyrir henni marga vega, ok hugg- 
aði hana, ok hét henni því, at hann mundi fara 
með henni til Eiríksfjarðar með líki Þorsteins 
bónda hennar, ok förunauta hans. „Ok svá 
skal ek taka hingat hjón fleiri“, segir hann, 
„þér til hugganar ok skemtanar“. Hon þakk- 
aði honum. Þorsteinn Eiríksson settist þá upp, 
ok mælti: „Hvar er Guðríðr?“ Þrjá tíma 
mælti hann þetta, enn hon þagði; þá mælti hon 
við Þorstein bónda: „Hvárt skal ek svör veita 
hans máli, eða eigi“. Hann bað hana eigi 
svara. Þá gekk Þorsteinn bóndi yfir gólfit 
ok settist á stólinn, enn (Guðríðr sat í knjám 
honum; þá mælti Þorsteinn bóndi: „Hvat 
viltu, nafni?“ segir hann. Hann svarar, er. 
stund leið: „Mér er anttil þess, at segja Guð- 
ríði forlög sín, til þess at hon kunni þá betr 
andláti mínu, því at ek em kominn til góðra 
hvíldarstaða; enn þat er þér at segja, Guðríðr, 
at þú munt gift verða Íslenzkum manni, ok 

munu langar vera samfarir ykkar, ok margt 
manna mun frá ykkr koma, þroskasamt, bjart 
ok ágætt, sætt ok ilmat vel; munu þit fara af 
Grænlandi til Noregs, ok þaðan til Íslands, ok 
gera bú á Íslandi; þar munu þit lengi búa, 
ok muntu honum lengr lifa; þú munt utan 
fara, ok ganga suðr, ok koma út aftr til Ís- 
lands til bús þíns, ok þá mun þar kirkja reist 
vera, ok muntu þar vera, ok taka nunnu vígslu 

ok þar muntu andast“. Ok þá hnígr Þorsteinn 
aftr, ok var búit um lík hans, ok fært til 
skips. Þorsteinn bóndi efndi vel við Guðríði 
alt þat er hann hafði heitit. Hann seldi um 
várit jörð sína, ok kvikfé, ok fór til skips 
með Guðríði með alt sitt; bjó skipit ok fekk 
menn til, ok fór síðan til KEiríksfjarðar.  Váru 
nú likin jörðuð at kirkju. —Guðríðr fór til 
Leifs í Brattahlíð, enn Þorsteinn svarti gerði bú 
í Eiríksfirði, ok bjó þar meðan hann lifði, ok 
þótti vera hinn vaskasti maðr. 

ð. (Frá Vínlandsferðum Þoríinns ok þeira félaga). Þat sama 
“ sumar kom skip af Noregi til Grænlands. Sá maðr 
hét Þorfinnr karlsefni, er því skipi stýrði. Hann 
var son Þórðar hesthöfða Snorrasonar, Þórðar- 
sonar frá Höfða.  Þorfinnr karlsefni var stór- 
auðigr at fé, ok var um vetrinn í Brattahlíð 
með Leifi Eiríkssyni. Brátt feldi hann hug til 
Guðríðar, ok bað hennar, enn hon veik til 
Leifs svörum fyrir sik. Síðan var hon honum 
föstauð, ok gert brúðhlaup þeira á þeim vetri. 
Hin sama var umræða á Vínlandsför sem fyrr, 
ok fýgtu mean Karlsefni mjök þeirar ferðar, 
bæði Guðríðr ok aðrir menn. Nú var ráðin 
ferð hans, ok réð hann sér skipverja sextigi 
karla ok konur fim. Þann máldaga gerðu 
þeir Karlsefni ok lásetar hans, at jöfnum hönd- 
um skyldi þeir h:fa alt þat er þeir fengi til 
gæða. Þeir höfðu með sér allskonar en því 

þeir ætluðu at byggja landit, ef þeir mætti 
þat. Karlsefni bað Leif húsa á Vínlandi, enn 
hann kvaðst ljá mundu húsin, enn gefa eigi. 
Síðan heldu þeir í haf skipinu, ok kómu til 
Leifsbúða með heilu ok höldnu; ok báru þar 
upp húðföt sín. Þeim bar brátt í hendr mikil 
föng ok góð, því at reyðr var þar upprekin 
bæði mikil ok góð; fóru til síðan ok skáru 
hvalinn; skorti þá eigi mat; fénaðr gekk þar 
á land upp, enn þat var brátt at graðfé varð 
úrigt, ok gerði mikit um sik. Þeir höfðu haft 
með sér griðung einn. Karlsefni lét fella viðu, 
ok telgja til skipsins, ok lagði viðinn á bjarg eitt 
til þurkunar. Þeir höfðu öll gæði af lands- 
kostum, þeim er þar váru, bæði af vínberjum 
ok allskonar veiðum ok gæðum. Eftir þann 
vetr hinn fyrsta kom sumar; þá urðu þeir var- 
ir við Skrælingja, ok fór þar ór skógi fram 
mikill flokkr manna; þar var nær nautfé 
þeira, enn graðungr tók at belja ok gjalla 
ákaflega hátt; enn við þat hræddust Skræling- 
jar ok lögðu undan með byrðar sínar, enn þat 
var grávara ok safali ok allskonar skinnvara, 
ok snúa til bæjar Karlsefnis, ok vildu þar inn 
í húsin, enn Karlsefni lét verja dyrnar. Hvárig- 
ir skildu annars mál; þá tóku Skrælingjar ofan 
bagga sína, ok leystu ok buðu þeim, ok vildu 
vápn helzt fyrir; enn Karlsefni bannaði þeim 
at selja vápnin; ok nú leitar hann ráðs með 

þeim hætti, at hann bað konur bera út búnyt 
at þeim, ok þegar er þeir sá búnyt, þá vildu 
þeir kaupa þat, enn ekki annat. Nú var sú 
kaupför Skrælingja, at þeir báru sinn varning 
í brott í mögum sínum, enn Karlsefni og föru- 
nautar hans höfðu eftir bagga þeira ok skinn- 
vöru; fóru þeir við svá búit. Nú er frá því 
at segja, at Karlsefni lætr gera skíðgarð ramm- 
legan um bæ sinn, ok bjoggust þar um. Í 
þann tíma fæddi Guðríðr sveinbarn, kona 
Karlsefnis, ok hét sá sveinn Snorri. Á önd- 
verðum öðrum vetri þá kómu Skrælingjar til 
móts við þá, og váru miklu fleiri enn fyrr, ok 
höfðu slíkan varnað sem fyrr. Þá mælti 
Karlsefni við konur: „Nú skulu þér bera út 
slíkan mat, sem fyrr var rífastr, enn ekki ann- 
at“. Oker þeir sá þat, þá köstuðn þeir bögz- 
um sínum inn yfir skíðgarðinn, cnn Guðríðr 
sat í dyrunum inni með vöggu Snorra sonar 
síns; þá bar skugga í dyrin, ok gekk þar inn 
kona í svörtum námkyrtli heldr lág, ok hafði 
dregil um höfuð, ok ljósjörp á hár, fölleit ok 
mjök eygð, svá at eigi hafði jafnmikil augu 
sét í einum mannshausi. Hon gekk þar at, er 
Guðríðr sat, ok mælti: „Hvat heitir þú?“ segir 
hon. „Ek heiti Guðríðr eðr hvert er þitt 
heiti?“ „Ek heiti Guðríðr“, segir hon. Þá 
rétti Guðríðr húsfreyja hönd sína til hennar, 
at hún sæti hjá henni, enn þat bar alt saman, 

at þá heyrði Guðríðr brest mikinn, ok var þá 
konan horfin, ok í því var ok veginn einn 
Skrælingja af einum húskarli Karlsefnis, því at 
hann hafði viljað taka vápn þeira. Ok fóru 
nú brott sem tiðast, enn klæði þeira lágu þar 
eftir ok varningr. Engi maðr hafði konu þessa 
sét utan Guðríðr ein. „Nú munum vér þurfa 
til ráða at taka“, segir Karlsefni, „því at ek 
hygg at þeir muni vitja vár hit þriðja sinn 
með ófriði ok fjölmenni. Nú skulum vér taka 
þat ráð, at tíu menn fari fram á nes þetta, ok 
sýni sik þar; enn annat lið várt skal fara í 
skóg, ok höggva þar rjóður fyrir nautfé várt, 
þá er liðit kemr fram ór skóginum. Vér skul- 
um ok taka graðung várn, ok láta hann fara 
fyrir oss“. Enn þar var svá háttat, er fundr 
þeira var ætiaðr, at vatn var öðrum megin, 
enn skógr á annan veg. Nú váru þessi ráð 
höfð, er Karlsefni lagði til. Nú kómu Skræl- 
ingjar Í þann stað, er Karlsefni hafði ætlat 
til bardaga. Nú varð þar bardagi ok fell 
fjöldi af liði Skrælingja. Einn maðr var vænn 
í liði Skrælinga; þótti ok Karlsefni, sem hann 
mundi vera höfðingi þeira. Nú hafði einn 
þeira Skrælingja tekit upp öxi eina, ok leit á 
um stund, ok reiddi at félaga sínum, ok hjó 
til hans; sá fell þegar dauðr. Þá tók sá hinn 
mikli maðr við öxinni, ok leit á um stund, ok 
varp henni síðan á sjóinn, sem lengst mátti. 

hann; enn síðan flýja þeir á skóginn, svá 
hverr sem fara mátti, ok lýkr þar nú þeira 
viðskiftum.  Váru þeir Karlsefni þar þann vetr 
allan; enn at vári þá lýsir Karlsefni, at hann 
vill eigi þar vera lengr, ok vill fara til Græn- 
lands. Nú búa þeir ferð sína, ok höfðu þaðan 
mörg gæði í vínvið ok berjum ok skinnvöru. 
Nú sigla þeir í haf, ok kómu til Eiríksfjarðar 
skipi sínu heilu, ok váru þar um vetrinn. 

G. (Freydís lét drepa þá bræðr). Nú tekst umræða at 
nýju um Vínlandsferð, því at sú ferð þykir 
góð bæði góð til fjár ok virðinga. Þat sama 
sumar kom skip af Noregi til Grænlands, er 
Karlsefni kom af Vínlandi. Því skipi stýrðu 
bræðr tveir, Helgi og Finnbogi, ok váru þann 
vetr á Grænlandi. Þeir bræðr váru íslenzkir 
at kyni, ok ór Austfjörðum. Þar er nú til at 
taka.at Freydís Eiríksdóttir gerði ferð sína heiman 
ór Görðum, ok fór til fundar við þá bræðr, 
Helga og Finnboga, ok beiddi þá at þeir færi 
til Vínlands með farkost sinn, ok hafa helming 
gæða allra við hana, þeira er þar fengist. Nú 
játtu þeir því. Þaðan fór hon á fund Leifs bróður 
síns, ok bað at hann gæfi henni hús þau er hann 
hefði gera látit á Vínlandi. Enn hann svaraði 
hinu sama, kvaðst ljá mundu hús enn gefa eigi. 
Sá var máldagi með þeim bræðrum ok Frey 
dísi, at hvárir skyldu hafa þrjá tigi vígra 
manna á skipi ok konur um fram. Enn Frey. 

dís brá af því þegar, ok hafði fim mönnum 
fleira ok leyndi þeim; ok urðu þeir bræðr eigi 
fyrr við þá varir enn þeir kómutil Vínlands. Nú 
létu þau í haf, ok höfðu til þess mælt áðr, at 
þau mundu samflota hafa, ef svá vildi verða; 
ok þess var lítill munr; enn þó kómu þeir bræðr 
nökkuru fyrri, ok höfðu upp borit föng sín 
til húsa Leifs. Enn er Freydís kom at landi, 
þá ryðja þeir skip sitt, ok bera upp til húss 
Íöng sín. Þá mælti Freydis: „Hví báru þér 
hér inn föng yður?“ „Því at vér hugðum“, 
segja þeir, „at haldast mundu öll ákveðin orð 
með oss“. „Mér léði Leifr húsanna“, segir hon, 
„enn eigi yðr“. Þá mælti Helgi: „Þrjóta 
mun okzr bræðr ilsku við þik“; báru nú út 
föng sín, ok gerðu sér skála, ok settu þann 
skála firr sjónum á vazströndu, ok bjuggu vel 
um. Enn Freydís lét fella viðu til skips síns. 
Nú tók at vetra, ok töluðu þeir bræðr, at 
takast mundu upp leikar ok væri höfð skemtan. 
Svá var gert um stund, þar til er menn bárust 
verra í milli; ok þá gerðist sundrþykki með 
þeim, ok tókust af leikar, ok öngvar gerðust 
komur milli skálanna, ok fór svá fram lengi 
vetrar. Þat var einn morgin snemma, at Frey- 
dís stóð upp ór rúmi sínu ok klæddist, ok fór 
eigi í skóklæðin, enn veðri var svá farit, at 
dögg var fallin mikil. Hon tók kápu bónda 
síns, ok fór í; enn síðan gekk hon til skála 

þeira bræðra, ok til dyra; enn maðr einn hafði 
út gengit: litlu áðr, ok lokit hurð aftr í miðjan 
klofa; hon lauk upp hurðinni ok stóð í gátt 
um stund þá ok þagði; enn Finnbogi lá instr 
í skálanum ok vakti; hann mælti: „Hvat viltu 
hingat, Freydís?“ Hon svarar: „Ek vil at þú 
standir upp, ok gangir út með mér, ok vil ek 
tala við þik“. Svá gerir hann; þau ganga at 
tré, er lá undir skálaveggnum, ok settust þar 
niðr. „Hversu líkar þér?“ segir hon. Hann 
svarar: „Góðir þykki mér landskostir, enn illr 
þykki mér þústr sá, er vár á milli er, því ek 
kalla ekki hafa til orðit“. „Þá segir þú sem er“, 
segir hon, „ok svá þykki mér; enn þat er er- 
endi mitt á þinn fund, at ek vilda kaupa skip- 
um við ykkr bræðr, því at þit hafit meira skip 
enn ek, ok vilda ek í brott heðan“. „Þat mun 
ek láta . gangast“, segir hann, „ef þér líkar þá 
vel“. Nú skilja þau við þat; gengr hon heim, 
enn Finnbogi til hvílu sinnar. Hon stígr upp 
í rúmit köldum fótum ok vaknar hann Þor- 
varðr við, ok spyrr, hví at hon væri svá köld 
ok vát; hon svarar með miklum þjósti: „Ek 
var gengin“, segir hon, „til þeira bræðra, at 
fala skip af þeim, ok vilda ek kaupa meira skip ; 
enn þeir urðu við þat svá illa, at þeir börðu 
mik ok léku sárlega; enn þú, vesall maðr, munt 
hvárki vilja reka minnar skammar né þinnar, 
ok mun ek þat nú finna at ek er í brottu af 

Grænlandi, ok mun ek gera skilnað við þik, 
utan þú hefnir þessa“. Ok nú stóðst hann eigi 
átölur hennar, ok bað menn upp standa sem 
skjótast ok taka vápn sín, ok svá gera þeir 
ok fara síðan til skála þeira bræðra ok gengu 
inn at þeim sofandum, ok tóku þá, ok færðu í 
bönd ok leiddu svá út hvern sem bundinn var; 
enn Freydís lét drepa hvern sem út kom. Nú 
váru þar allir karlar drepnir, enn konur váru 
eftir, ok vildi engi þær drepa. Þá mælti Frey- 
dís: „Fái mér öxi í hönd“; svá var gert; síð- 
an vegr hon at konum þeim fim, er þar váru, 
ok gekk af þeim dauðum. Nú fóru þau til 
skála síns eftir þat it illa verk; ok fanst þat 
eitt á, at Freydís þóttist allvel hafa um ráðit, 
ok mælti við félaga sína: „Ef oss verðr auðit 
at koma til Grænlands“, segir hon, „þá skal ek 
þann mann ráða af lífi, er segir frá þessum at- 
burðum; nú skulu vér þat segja, at þau búi 
hér eftir, þá er vér fórum í brott“. Nú bjoggu 
þeir skipit snemma um várit, þat er þeir bræðr 
höfðu átt, með þeim öllum gæðum, er þau 
máttu til fá, ok skipit bar; sigla síðan í haf, 
ok urðu vel reiðfara, ok kómu í Eiríksfjörð 
skipi sínu snemma sumars. Nú var þar Karls- 
efni fyrir, ok hafði albúit skip sitt til hafs, ok 
beið byrjar; ok er þat mál manna, at eigi 
mundi auðgara skip gengit hafa af Grænlandi, 
enn þat er hann stýrði. 

€. (Frá Freydisi). Freydís fór nú til bús síns,því at 
þathafði staðit meðan óskatt; hon fekk mikinn feng 
fjár öllu föruneyti sínu, því at hon vildi leyna láta 
ódáðum sínum; sitr hon nú í búi sínu. Eigi urðu 
allir svá haldinorðir, at þegði yfir ódáðum þeira 
æða illsku, at eigi kæmi upp um síðir. Nú komst 
þetta upp um síðir fyrir Leif bróður hennar, ok 
þótti honum þessi aga allill. Þá tók Leifr 
þrjá menn af liði þeira Freydísar, ok píndi þá 
til sagna um þennan atburð allan jafnsaman, 
ok var með einu móti sögn þeira. „Eigi nenni 
ek“, segir Leifr, „at gera þat við Freydísi 
systur mína, sem hon væri verð, enn spá mun 
ek þeim þess, at þeira afkvæmi muni lítt at 
þrifum verða“. Nú leið þat svá fram, at öng- 
um þótti um þau vert þaðan í frá nema ills. 
Nú er at segja frá því, er Karlsefni býr skip 
sitt ok sigldi í haf. Honum fórst vel, ok kom 
til Noregs með heilu ok höldnu, ok sat þar um 
vetrinn, ok seldi varning sinn, ok hafði þar 
'gott yfirlæti, ok þau bæði hjón, af hinum göfg- 
ustum mönnum í Noregi, enn um várit eftir 
bjó hann skip sitt til Íslands; ok er hann var 
albúinn, ok skip hans lá til byrjar fyrir brygg- 
Junum, þá kom þar at honum suðrmaðr einn, 
ættaðr ór Brimum á Saxlandi ; hann falar at Karls- 
efni húsasnotru hans. „Ek vil eigi selja“, 
sagði hann. „Ek mun gefa þér við hálfa mörk 

gulls“, segir suðrmaðr. Karlsefni þótti vel við 
boðit, ok keyptu síðan. Fór suðrmaðr í burt með 
húsasnotruna, enn Karlsefni vissi eigi hvat tré 
var ;enn þat var mösurr, kominn af Vínlandi. Nú 
siglir Karlsefni í haf, ok kom skipi sínu fyrir 
norðan land í Skagafjörð, ok var þar uppsett 
skip hans um vetrinn. Enn um várit keypti 
hann Glaumbæjarland, ok gerði bú á. ok bjó 
þar meðan hann lifði, ok var hit mesta göfug- 
menni, ok er margt manna frá honum komit 
ok Guðríði, konu hans, ok góðr ættbogi. Ok 
er Karlsefni var andaðr, tók Guðríðr við bús 
varðveizlu, ok Snorri son hennar, er fæddr var 
á Vínlandi. Ok er Snorri var kvángaðr, þá 
fór Guðríðr utan ok gekk suðr, ok kom út aftr 
til bús Snorra, sonar síns, ok hafði hann þá 
látit gera kirkju í Glaumbæ. Síðan varð Guð- 
ríðr nunna ok einsetukona, ok var þar meðan hon 
lifði. Snorri átti son þann er Þorgeirr hét; 
hann var faðir Ingveldar, móður Brands biskups. 
Dóttir Snorra Karlsefnissonar hét Hallfriðr; 
hon var móðir Runólfs, föður Þorláks biskups. 
Björn hét son Karlsefnis ok Guðríðar; hann 
var faðir Þórunnar, móður Bjarnar biskups. 
Fjöldi manna er frá Karlsefni kominn, ok er 
hann kynsæll maðr orðinn. Ok hefir Karlsefni gerst 
sagt allra manna atburði um farar þessar allar, 
er nú er nökkut orði á komit. 

gulls“, segir suðrmaðr. Karlsefni þótti vel við 
boðit, ok keyptu síðan. Fór suðrmaðr í burt með 
húsasnotruna, enn Karlsefni vissi eigi hvat tré 
var ;enn þat var mösurr, kominn af Vínlandi. Nú 
siglir Karlsefni í haf, ok kom skipi sínu fyrir 
norðan land í Skagafjörð, ok var þar uppsett 
skip hans um vetrinn. Enn um várit keypti 
hann Glaumbæjarland, ok gerði bú á. ok bjó 
þar meðan hann lifði, ok var hit mesta göfug- 
menni, ok er margt manna frá honum komit 
ok Guðríði, konu hans, ok góðr ættbogi. Ok 
er Karlsefni var andaðr, tók Guðríðr við bús 
varðveizlu, ok Snorri son hennar, er fæddr var 
á Vínlandi. Ok er Snorri var kvángaðr, þá 
fór Guðríðr utan ok gekk suðr, ok kom út aftr 
til bús Snorra, sonar síns, ok hafði hann þá 
látit gera kirkju í Glaumbæ. Síðan varð Guð- 
ríðr nunna ok einsetukona, ok var þar meðan hon 
lifði. Snorri átti son þann er Þorgeirr hét; 
hann var faðir Ingveldar, móður Brands biskups. 
Dóttir Snorra Karlsefnissonar hét Hallfriðr; 
hon var móðir Runólfs, föður Þorláks biskups. 
Björn hét son Karlsefnis ok Guðríðar; hann 
var faðir Þórunnar, móður Bjarnar biskups. 
Fjöldi manna er frá Karlsefni kominn, ok er 
hann kynsæll maðr orðinn. Ok hefir Karlsefni gerst 
sagt allra manna atburði um farar þessar allar, 
er nú er nökkut orði á komit. 

um Íslendingasögur: | 
a „Einn Af bóksölum vorum hefur á síðari árum 
verið að Lola út Íslendingasögur. . Menn“ skyldu 
ætla að það væri bók, sem allir Íslendingar vildu 
eiga og fyndu sérataka köllan hjá sér tíl að lesa. 
En því er ekki að fagna. Að vísu mun allmikið 
„hafa selst af þeim, en þó engan veginn svo mik- - 
ið sem vænta mætti. Detta eru rit, s helzt ættu 
að vera til á hverju heimili á. öllu landinu, sem 
nokkur tök hefur á að eignast bók. Næst bibli- 
unni ætti það að vera: fyrsta ritið, sem „keypt“ er. 
' Eða til hvers erum vér að "gorta af þessum forn: 
ritum vorum, ef vér ekki jafnframt viljum hafa 

